text: اپنے خطاب میں ایسوچیم کے صدر جناب بی کے گوینکا نے کہا کہ پانی ایک قومی ترجیح بن چکا ہے۔ انہوں نے مشورہ دیا کہ مرکز ، ریاستیں اور صنعت سبھی کو مل کر ایک جامع انداز میں کام کرنا چاہیے، تاکہ ہندوستان میں پانی کی قلت کے مسئلے کے لیے ایک سستا اور پائیدار حل تلاش کیا جاسکے۔ انہوں نے کہا کہ ایسوچیم اس نیک کام میں ایک اہم رول ادا کرنے کا خواہاں ہے۔انہوں نے کہا کہ ایسوچیم ایک قابل عمل حل تلاش کرنے کے لیے حکومت اور صنعت کے درمیان ایک رابطے کی حیثیت سے کام کرسکتا ہے۔